钦定古今图书集成/明伦汇编/家范典/第106卷 > 春秋四传 > 《祭崔氏外甥女文》前人
## 钦定古今图书集成/明伦汇编/家范典/第106卷 > 春秋四传 > 《祭崔氏外甥女文》前人

叔舅宗元祭于二十六娘子之灵：“凡我诸甥，惟尔为
首。甥于我氏，恩顾弥厚。惠明贞淑，仁爱孝友。女德之
全，素风斯守。播于族属，芬馨自久。恭惟伯姊，道茂行
高，上承下训。克敬能劳，夙有仪则。刑于汝曹，虽云惟
姓，抑自良陶。汝之先君，以文诲我。周流辩论，有疑必
果。恒革其非，以成其可。孰云具美，易以生祸。汝及诸”
弟，流离莫从。幸获我依，以慰困穷。归之令族，有蔚其
容。方冀荣寿，遽罹灾凶。呜呼哀哉！汝自艰酷，二弟继
终。海门之哀，今古罕同。骈也英文，敷畅浩通。赏期振
耀，弘我儒风。又兹夭阏，神圣何蒙？盛德馀庆，宜福其
丰。胡然降戾，惟祸之逢。呜呼哀哉！前岁诏追廷授，远
牧武陵。便道，往来信宿。幸兹再见，缓我心曲。犹且轻
别，瞻程务速，孰知自此？遂闲幽躅，临视无路，愬风恸
哭。怛焉自中，如刃之触。邙阜有位，青鸟载卜。道途尚
艰，岁月逾蹙。方俟归纼，再期奠沃。寄哀斯文，心焉往
复。呜呼哀哉！